́косъ: ́гг҃лъ во пло́ти на землѝ показа́лся єсѝ, бг҃ому́дре кня́же даніи́ле, сла́вя непреста́ннѡ творца̀ нб҃а и землѝ: вся́кимъ бо ѻ́бразомъ во́лю єгѡ̀ чре́зъ всю̀ твою̀ жи́знь испо́лнити потща́лся єсѝ, всѣ̂мъ бл҃готворя̀, прія́лъ єсѝ ѿ хрс̑та̀ да́ръ чудотворе́нія: тѣ́мже зове́мъ тѝ: ра́дуйся, я́кѡ ѿ младе́нства бг҃омъ избра́нный: ра́дуйся,я́кѡ тѣ́мже въ гражда́нство нбс̑ное зва́нный: ра́дуйся, я́кѡ держа́ву вла́сти твое́й бл҃гоче́стіемъ и пра́вдою украси́лъ єсѝ: ра́дуйся, я́кѡ на врагѝ ѕловѣ́рцы и враждотво́рцы ѿ бг҃а получи́вый побѣ́ды: ра́дуйся, я́кѡ ѡста́вивъ мі́ръ преле́стный, къ ти́хому приста́нищу равноа́гг҃льскагѡ житія̀ прите́клъ єсѝ, въ не́мже показа́лъ єсѝ всѣ̂мъ ѻ́бразъ воздержа́нія: ра́дуйся, я́кѡ за толи́кіи по́двиги твоя̀ сподо́бивыйся ѿ хрс̑та̀ бл҃года́ти, и чуде́съ дарова́нія: ра́дуйся, я́кѡ въ нб҃ѣ со всѣ́ми ст҃ы́ми бг҃онача́льную тро̑цу зри́ши, и то́й вы́ну пое́ши: аллилу́іа